Lesnoi (Kirovin alue)

Lesnoi () on kaupunkimainen taajama Venäjällä Kirovin alueen Ylä-Kaman piirissä. Se sijaitsee 95 kilometriä Kirsin kaupungista pohjoiseen. Taajamassa on Kirovin ja Permin väliseltä rautatieltä Jarissa haarautuvan sivuradan pääteasema Lesnaja. Asukkaita on 6 400 henkeä (vuonna 2010).

Paikkakunta on perustettu Gulag-järjestelmään kuuluneen Vjatlagin vankileirihallinnon keskukseksi. Vuonna 1939 Lesnajan aseman yhteyteen alettiin rakentaa Sotsgorodokin asutusta, joka sai nykyisen nimensä vuonna 1944. Vuonna 1957 Lesnoille annettiin kaupunkimaisen taajaman status. Nykyään siellä toimii vankilahallinto, jonka alaisuudessa on useita erillisiä vankileirejä. Vangit työskentelevät metsä- ja maataloustöissä.

Aikaisemmin Lesnoissa oli Komin tasavaltaan ja Permin aluepiiriin ulottuneen, vankilahallinnon alaisuudessa toimineen rautatieverkoston keskusasema. Lakkautetun rautatien varrella Permin aluepiirin Gainyn piirissä sijaitsevat taajamat kuuluvat yhä hallinnollisesti Lesnoin kaupunkikuntaan.

Lähteet

Kirovin alueen kaupunkimaiset taajamat
Ylä-Kaman piiri